Sentrisk kjøring

Sentrisk kjøring vil si at man kjører midt i veibanen. Dette er i utgangspunktet ulovlig,Forskrift om kjørende og gående trafikk (trafikkregler), §5 (publisert på Lovdata, besøkt 18. mars 2018) men høye og brede kjøretøyer kjører til tider sentrisk i lave, smale tunneler for å unngå å skrape borti tunneltaket eller -veggene. Sentrisk kjøring er farlig, fordi det medfører risiko for kollisjon. Det kan imidlertid gis dispensasjon til slik kjøring i spesielle tilfeller.

Mange eldre tunneler i Norge er lave og smale etter dagens standard, og sentrisk kjøring har derfor vært relativt vanlig gjennom disse tunnelene. Dette kom fram i media i 2004 og 2005.Aftenposten: Høye vogntog tar hele plassen i trange tunneler (3. desember 2004) Blant tunnelene der dette er tilfellet, er Haukelitunnelen. Haukelitunnelen ble i 2007 utstrosset fra 4,0 til 4,2 meters fri høyde.Statens vegvesen: E134 Haukelitunnelane - utbetring (17. september 2007)

Referanser

Kategori:Veitransport